
strateginio planavimo skyriaus patarėjo
PAREIGYBĖS APRAŠYMAS

I SKYRIUS
PAREIGYBĖ

1. Strateginio planavimo skyriaus (toliau – Skyrius) patarėjas yra darbuotojas, dirbantis pagal darbo sutartį. Ši pareigybė priskiriama specialistų pareigybių grupei.
2. Pareigybės lygis – A2.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti aukštąjį universitetinį arba jam prilygintą išsilavinimą (bakalauro kvalifikacinis laipsnis);
3.2. turėti 2 metų darbo patirtį strateginio planavimo srityje;
3.3. išmanyti Lietuvos Respublikos Konstituciją, įstatymus, Lietuvos Respublikos Vyriausybės nutarimus ir kitus teisės aktus, reglamentuojančius biudžetinių įstaigų veiklą, Nacionalinės teismų administracijos (toliau – Administracija) ir teismų veiklą, strateginį valdymą, valstybės biudžeto sudarymą ir vykdymą, projektų rengimą ir vykdymą;
3.4. sugebėti valdyti, kaupti, sisteminti, apibendrinti informaciją, rengti išvadas;
3.5. sugebėti planuoti ir organizuoti savo veiklą, rinktis darbo metodus;
3.6. sugebėti sklandžiai dėstyti mintis raštu ir žodžiu, išmanyti dokumentų rengimo principus;
3.7. mokėti dirbti Microsoft Office programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. renka, analizuoja ir apibendrina teismų biudžetų poreikius, atlieka teismų lėšų poreikio skaičiavimus;
4.2. dalyvauja rengiant valstybės biudžeto asignavimų paskirstymo teismams projektus; 
4.3. renka ir analizuoja informaciją apie teismų biudžetų vykdymą, teismams skirtų lėšų panaudojimą; 
4.4. renka ir analizuoja informaciją apie Administracijos biudžeto poreikius, dalyvauja rengiant Administracijos biudžeto projektą ir sudaro Administracijos vykdomų programų sąmatas; 
4.5. analizuoja Administracijai skirtų lėšų panaudojimą, tikslina vykdomų programų sąmatas biudžetinių metų eigoje ir teikia pasiūlymus dėl racionalesnio lėšų panaudojimo galimybių; 
4.6. organizuoja nacionalinių plėtros programų pažangos priemonių ir jų įgyvendinimo projektų, skirtų teismams, rengimą, derinimą su atsakingomis institucijomis, projektų tikslinimą bei vykdo įgyvendinimo stebėseną;
4.7. rengia pažangos priemonių ir projektų vykdymo ataskaitas ir kitą atsakingų institucijų prašomą informaciją, koordinuoja jos pateikimą atsakingoms institucijoms;
4.8. teikia metodinę ir praktinę pagalbą biudžeto formavimo, lėšų panaudojimo bei projektų rengimo klausimais;
4.9. dalyvauja rengiant ir tikslinant Administracijos strateginį veiklos planą, vykdo jo įgyvendinimo stebėseną ir analizę;;
4.10. pagal kompetenciją rengia ir teikia medžiagą teismams ir teismų savivaldos institucijoms;
4.11. pagal kompetenciją rengia Administracijos ir teismų savivaldos institucijų teisės aktų ir kitų dokumentų projektus;
4.12. Administracijos direktoriaus pavedimu atstovauja Administracijai teismų savivaldos institucijose, teismuose, kitose valstybės ir savivaldybių institucijose, įstaigose ir organizacijose;
4.13. pagal kompetenciją vykdo kitus nenuolatinio pobūdžio su Administracijos veikla susijusius pavedimus.

IV SKYRIUS
ŠIAS PAREIGAS EINANČIO DARBUOTOJO PAVALDUMAS

5. Šias pareigas einantis darbuotojas yra tiesiogiai pavaldus Skyriaus vedėjui. 

